কবীর চৌধুরী: এত দুর্বল ছিল না আমাদের সময়ে। এখনতো প্রচুর পিএইচডি শিক্ষক আছে। গ্রাম অঞ্চলে নেই, শহরে আছে। কিন্তু শহরের ছেলেরাও যে খুব ভাল ইংরেজি জানে তা নয়। তারা কিছু কিছু বুলি জানে, কিছু কিছু কলোক্যাল এক্সপ্রেশন তারা জানে। কিন্তু খুব সুন্দর বা ভাল, আকর্ষণিয় ইংরেজি তারা বলতে পারে না। এজন্য ভালো শিক্ষকের পাশাপাশি ভালো উপকরণ তৈরি করতে হবে। তুমি জানো কিনা জানি না, আমার মেয়ে শাহীন, তুমি তাকে চেনো। ও একটেল এবং ডেইলি স্টার পত্রিকার সঙ্গে মিলে সমস্ত দেশে ইংরেজি শিক্ষাদানের জন্য “ইংলিশ ইন স্কুল” নামে একটা প্রকল্প চালাচ্ছে। সেখানে ঐ খবরের কাগজের মাধ্যমে এটা করার চেষ্টা চলছে।